钦定古今图书集成/明伦汇编/氏族典/第525卷 > 《廖用贤尚友录》 > 郝廷玉
## 钦定古今图书集成/明伦汇编/氏族典/第525卷 > 《廖用贤尚友录》 > 郝廷玉

按《唐书李光弼传》：廷玉骁勇善格斗，为光弼爱将。及
保河阳，禽徐璜，玉功为多，累封安边郡王，授神策将
军。吐蕃犯京畿，与马璘屯中渭桥。鱼朝恩闻其善布
阵，请观之。廷玉申号令，鸣鼓角，部伍坐作，进退若一。
朝恩叹曰：“‘吾处兵间久，今始识训练法’。廷玉恻然曰：
‘此临淮王遗法也。王善御军，赏当功，罚适过。由是人’”
皆自效。自临淮殁，无复校旗事，此安足赏哉！累为秦
州刺史，卒，赠工部尚书。